Sisäasianministeri
Maahanmuutto-osasto
PL 26
00023 VALTIONEUVOSTO

Asia: Lausuntopyyntö koskee hallituksen esitystä eduskunnalle laiksi kansainvälistä suojelua hakevan vastaanotosta.

Uudistushankkeessa on pyritty johdonmukaiseen ja rakenteeltaan selkeään lakiin, jonka tarkoituksena on edistää eri vastaanottokeskuksen vastaanottopalveluiden tarjonnan yhdenmukaisuutta. Lähtökohtaisesti tärkeää on no. taata turvapaikkahakemusten lyhyt käsittelyaika. Se on sekä turvapaikan hakijan että yhteiskunnan edun mukaista. Vastaanottoajan palveluiden tulisi aina huomioida hakijoiden yksilölliset tarpeet sekä kehittää palveluita erityisesti huomioiden erityisryhmien palvelutarpeet.  Palveluita tulisi esimerkiksi kehittää:

-	oppivelvollisuusikäisille tulisi taata mahdollisuus saada peruskouluopetusta
-	oppivelvollisuusiän ylittäneille tulisi tarjota kielen opetusta ja yhteiskuntatietoutta
-	kaikilla asiakasryhmillä tulisi olla monipuolisia aktiviteettipalveluita, kielen opetusta ja työtoimintaa sekä arjen taitojen opettelua.

Kaikissa palveluissa kuten terveyspalveluissa, asumispalveluissa sekä aktiviteettipalveluissa ja opinto- ja työtoiminnassa tulisi huomioida turvapaikan hakijan tausta sekä palveluntarve sekä kehittää toimintaa edellä kuvatut seikat huomioiden.

On erittäin hyvä, että mikäli alkanutta käytäntöä majoittaa lähellä täysi-ikäisyyttä olevia nuoria tukiasuntoloihin jatketaan, sitä säädeltäisiin jatkossa lailla. Riittävä henkilömitoitus sekä ammatillinen osaaminen tulisi taata myös lähellä täysi-ikäisyyttä olevien nuorten osalta. Lisäksi olisi erittäin tärkeää no. kehittää tätä toimintaa vastaamaan herkässä iässä olevien nuorten sopeutumisen tueksi.  Kyseisen ikäryhmän osalta tulisi erityisesti huomioida turvapaikan hakijan yksiölliset tarpeet sekä kehittää aktiviteettipalveluita mukaan lukien opinto- ja työtoimintaa, muutoin vaarana on, että he eivät saa riittävästi yksilökohtaista palvelua, ja ongelmia syntyy jo varhaisessa kotoutumisen vaiheessa.

Yhteistyötä on vahvistettava vastaanottokeskuksien sekä kuntien välillä siten, että kuntaan muutto olisi hallittua ja suunnitelmallista.  Tavoitteena olisi, että vältyttäisiin turhilta paikkakunnan vaihdoilta ja että kunnan kotouttamistoimet olisivat oikea-aikaisia. Muutto vastaanottokeskuksesta kuntaan tulisi tapahtua yhteistyössä vastaanottokeskusten ja kuntien viranomaisten sekä asiakkaan kanssa.  Mikäli kyseessä on itsenäisesti kuntaan muuttava henkilö/perhe, vastaanottokeskus myöntäisi tällöin vuokravakuuden muuttajalle. Itsenäistä muuttoa olisi perusteltua tukea esimerkiksi siinä tapauksessa, että muuttajalle olisi työ- tai opiskelupaikka paikkakunnalla. Lähtökohtaisesti muutto kuntaan tulisi tapahtua edelleen kuntapaikkakiintiön puitteissa.

Epäkohtana on yhä se, että maahanmuuttajan kotoutumisaika alkaa heti siitä kun hän on saanut suomaisen henkilötunnuksen/sosiaaliturvan, huolimatta siitä että hän ei ole päässyt muuttamaan vielä kuntaan. Kotoutumisaika on voinut kulua pitkänkin aikaa ennen kuin varsinainen muutto kuntaan on mahdollista. 

Rovaniemellä 6.7.2010

Mirja Kangas, sosiaaliturvan johtaja		
Hyvinvointipalvelut	
Hallituskatu 7
96100 Rovaniemi
Puh. 016 3221